google/wiki40b huggingface dataset:
विलियम वाकर ऐटकिंसन

विलियम वाकर ऐटकिंसन (William Walker Atkinson ; 5 दिसम्बर, 1862 – 22 नवम्बर, 1932) एक एटोर्नी, व्यापारी, प्रकाशक और लेखक थे। वे अमेरिका के (नवीन विचार आन्दोलन ('न्यू थॉट मूवमेन्ट') के अग्रदूत भी थे। उन्होने 'योगी रामचारक' (Yogi Ramacharaka) तथा थेरॉ क्यू दुमॉत (Theron Q. Dumont) के छद्मनामों से भी खूब लेखन किया।
उन्होने १०० से अधिक पुस्तकों की रचना की जो उनके जीवन के अन्तिम ३० वर्षों में रची गयीं।
डीडीडी१०७४९८

प्रोटीन में संश्लेषण की रोकथाम करने वाले मलेरिया रोधी यौगिक डीडीडी107498 की खोज की गयी।

परिचय

वैज्ञानिकों द्वारा एक विशेष एंटी-मलेरिया यौगिक डीडीडी107498 की खोज की गयी है जो प्रोटीन संश्लेषण को रोकता है। खोज से संबंधित अध्ययन पत्रिका नेचर में 18 जून 2015 को प्रकाशित किया गया।
इस यौगिक में मलेरिया रोधी दवा के सभी गुण मौजूद पाए गये जो कि प्लासमोडियम परजीवी के विभिन्न जीवन चक्रों के कई चरणों में फैली हुई है साथ ही इसमें सुरक्षा प्रोफाइल के स्वीकार्य तत्व भी पाए गये।
इन निष्कर्षों को इसलिए भी प्रमुखता दी जा रही है क्योंकि मलेरिया परजीवी द्वारा वर्तमान में मलेरिया रोधी दवाओं का प्रमुखता से प्रतिरोध विकसित कर लिया गया है जिससे उपचार का निष्कर्ष संतोषजनक नहीं रह गया है।
वीर्य विश्लेषण

वीर्य एक शारीरिक द्रव है। जो जादा कर बलात्कार संबंधी अपराध मे पाया जाता है। वीर्य अपराधी की पहचान करने और उसे दृश्य को जोड़ने में एक महत्वपूर्ण भूमिका निभाता है। वीर्य तरल पदार्थ पुरुष स्खलन के दौरान निष्कासित कर दिया, और ले जाने के शुक्राणु, शुक्राणु कोशिकाओं का समर्थन करने के लिए डिज़ाइन किया गया है। वीर्य के विश्लेषण से यह साबित हो जाता है की बलत्कार हुआ है और किसने किया है।
रंगवाणी नाट्य संस्था

रंगवाणी नाट्य संस्था की स्थापना महादेवी वर्मा ने 1955 में इलाहाबाद में की थी।
रियल एस्टेट (विनियमन और विकास) अधिनियम, 2016

इतिहास

स्थावर सम्पदा क्षेत्र के लिए कानून का प्रस्ताव पहली बार जनवरी, 2009 में राज्यों एवं संघ क्षेत्रों के आवास मंत्रियों की राष्ट्रीय बैठक में पारित किया गया था। आवासीय और शहरी गरीबी उपशमन मंत्रालय ने इस संबंध में आठ वर्षों के लंबे प्रयासों के बाद 01 मई, 2016 को प्रभावी होने वाले इस अधिनियम में अधिनियम के कुल 92 अनुच्छेदों के 69 को अधिसूचित किया।
01 मई, 2016 को अधिनियम के प्रारंभ होने की अधिसूचना के अनुसार, इस अधिनियम के अंतर्गत नियमों को केन्द्र और राज्य सरकारों के द्वारा अधिनियम की धारा 84 के अंतर्गत 31 अक्टूबर, 2016 तक अधिकतम छह माह की अवधि के भीतर नियम तैयार करने होंगे। विधायिकाओं से रहित केन्द्र शासित प्रदेशों के लिए आवासीय और शहरी गरीबी उपशमन मंत्रालय जबकि दिल्ली के लिए शहरी विकास मंत्रालय नियम बनाएगा।
०१ मई २०१७ से यह अधिनियम लागू हो गया।
राष्ट्रीय राजमार्ग १०७ (भारत, पुराना संख्यांक)

राष्ट्रीय राजमार्ग 107 (एनएच 107) भारतीय राज्य बिहार में महेशखूंट को पूर्णिया से जोड़ने वाला राष्ट्रीय राजमार्ग है। राजमार्ग की लम्बाई 145 कि॰मी॰ (90 मील) है जो केवल बिहार में स्थित है।
भगवान सिंह

प्रारंभिक जीवन

भगवान सिंह का जन्म, 1 जुलाई 1931 गोरखपुर जनपद के एक मध्यवित्त किसान परिवार में। गोरखपुर विश्व विद्यालय से एम. ए. (हिंदी) । आरंभिक लेखन सर्जनात्मक कविता, कहानी, उपन्यास और आलोचना।
वीभत्स फ़िल्म

वीभत्स फ़िल्म (अंग्रेजी:Horror film) एक फ़िल्मी विधा है जो दर्शकों की मौलिक आशंका के साथ खेलते हुए दर्शकों के लिए नकारात्मक भावनात्मक प्रतिक्रिया को प्रकाश में लाकर डर का महौल तैयार किया जाता है। वीभत्स फ़िल्मों में सामान्यतः वो दृश्य प्रदर्शित किए जाते जाते हैं जिससे फ़िल्म शुरूआत से ही डरावनी दीखने लगे, जिसमें भयानक और पराप्राकृतिक दृश्य लगातार दीखये जाते हैं। अतः यह स्वैरकल्पना, पराप्राकृतिक, रहस्यमय विधाओं का अतिछादन होता है।
फोकस दूरी

किसी प्रकाशीय वस्तु (जैसे दर्पण, लेंस आदि) की फोकस दूरी (फोकल लेन्थ) वह दूरी है जहाँ इस पर पड़ने वाली समान्तर रेखीय प्रकाश किरणें आकर मिलती हैं। फोकस दूरी, किसी प्रकाशीय तन्त्र के प्रकाश को मोड़ने की क्षमता की परिचायक है। किसी लेंस की फोकस दूरी दूसरे लेंस से कम है तो इसका अर्थ है कि कम फोकस दूरी वाला लेंस प्रकाश को मोड़ने में अधिक सक्षम है।
कारवार

पर्यटन

करवर का सी-फूड भी प्रसिद्ध है। निकटवर्ती स्थानों में मगोड फॉल्स, होनवर, शिवगंगा फॉल्स, लालगुली फॉल्स, लशिंग्टन फॉल्स आदि देख सकते हैं।
लुई रेनु

लुई रेनु (Louis Renou ; French: [ʁənu ; 26 अक्टूबर 1896 – 18 अगस्त 1966), २०वीं शताब्दी के प्रसिद्ध फ्रांसीसी भारतविद थे।
बापीराजू कानुमुरु

बापीराजू कानुमुरु भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के नरसापुरम चुनाव क्षेत्र से १५ वीं लोकसभा के लिए सदस्य निर्वाचित हुए हैं।
हकीम दर्शन

हकीम दर्शन (1 अक्टूबर 1952 जन्म) पाकिस्तान से एक हिंदू नेता है। वह NA-337 गैर मुस्लिम सातवीं निर्वाचन क्षेत्र का प्रतिनिधित्व करता है और पिर्भो माल का पुत्र है |
केन्द्रीय फॉरेन्सिक विज्ञान प्रयोगशाला

केन्द्रीय फॉरेन्सिक विज्ञान प्रयोगशाला (Central Forensic Science Laboratory) भारत के गृह मंत्रालय के अंतर्गत एक विभाग है।
भारत में सात केन्द्रीय फॉरेन्सिक विज्ञान प्रयोगशालाएं हैं; हैदराबाद, कोलकाता, चंडीगढ़, नई दिल्ली, गुवाहाटी, भोपाल और पुणे में। नई दिल्ली की प्रयोगशाला केन्द्रीय अन्वेषण ब्यूरो के नियंत्रण में है और बाकी छह प्रयोगशालाएं फॉरेन्सिक विज्ञान सेवाएं निदेशालय के नियंत्रण में है।
ग्रीन का प्रमेय

ग्रीन का प्रमेय ('ग्रीन-रिमेंन सूत्र या ग्रीन प्रमेयिका', कभी-कभी 'गॉस-ग्रीन प्रमेय' भी कहते हैं) किसी बन्द वक्र C के परितः रेखा-समाकल तथा समतल क्षेत्र D पर एक द्वि-समाकल के बीच सम्बन्ध है। यह स्टोक्स प्रमेय का विशेष स्थिति है। पहली बार 1828 में जॉर्ज ग्रीन ने एक शोधप्त्र में इसे प्रस्तुत किया था जिसका नाम था, विद्युत एवं चुम्बकत्व के सिद्धान्तों के लिए गणितीय विश्लेषण के अनुप्रयोग पर एक निबन्ध ( An Essay on the Application of Mathematical Analysis to the Theories of Electricity and Magnetism) । इसकी पहली उपपत्ति बर्नार्द रीमान (Bernhard Riemann) ने दिया था।
कोन्या-उरगेन्च

इतिहास

कोन्या उरगेन्च कभी आमू दरिया के किनारे बसा हुआ और रेशम मार्ग पर स्थित एक महान शहर हुआ करता था। इसकी स्थापना की सही तिथि तो मालूम नहीं लेकिन यहाँ के किर्कमोला क़िले को देखकर लगता है कि यह हख़ामनी काल के कुछ बाद स्थापित हुआ हो। १२वीं और १३वीं शताब्दियों में यह ख़्वारेज़्मी साम्राज्य की राजधानी बना और बुख़ारा को छोड़कर मध्य एशिया की सबसे शानदार नगरी कहलाने लगा। १२२१ में मंगोल साम्राज्य के संस्थापक चंगेज़ ख़ान ने यहाँ आक्रमण किया। उसकी सेनाओं ने शहर जलाकर राख कर दिया और यहाँ के अधिकाँश नागरिकों को मौत की घाट उतार दिया गया।
चंगेज़ ख़ान के हमले के बाद शहर धीरे-धीरे फिर से स्थापित हुआ लेकिन आमू दरिया ने अचानक अपना मार्ग बदल लिया और नगर में पानी ख़त्म हो गया। १३७० में तैमूर ने भी इसपर हमला किया तो नागरिकों ने इस हमेशा के लिए छोड़ दिया। सैंकड़ों साल बाद, १८३१ में तुर्कमेनों ने पुराने शहर-स्थल के बाहर एक छोटी सी बस्ती बनाई और पुराने शहरी इलाक़ें को क़ब्रिस्तान की तरह प्रयोग करने लगे। उरगेन्च नाम का एक नया शहर इस पुराने शहर से दक्षिणपूर्व में खड़ा हो गया तो इस पुराने शहर को 'पुराना उरगेन्च' (स्थानीय भाषाओं में 'कोन्या उरगेन्च') बुलाया जाने लगा। नया उरगेन्च शहर अब सीमा के पार उज़बेकिस्तान में स्थित है।

स्थापत्य

कोन्या उरगेन्च के बहुत से स्थापत्य गिरकर खँडहर बन चुके हैं। आजकल यहाँ १२वीं सदी में बने तीन छोटे मक़बरे और १४वीं सदी में बना बड़ा तोरेबेग़​ हानिम मक़बरा खड़े हैं। यहाँ ११वीं शताब्दी की शुरुआत में बनी गुतलुक-तेमिर मीनार भी है, जो जाम की मीनार बनने से पहले विश्व की सबसे ऊंची ईटों से बनी मीनार हुआ करती थी। आगे चलकर १३६८ में दिल्ली में क़ुत्ब मीनार पूरी की गई जो मीनार-ए-जाम से भी ऊँची थी।
यहाँ इल-अर्सलान का मकबरा भी है जिसके १२ पहलुओं वाले शंकुनुमा गुम्बज़ ने नीचे ख़्वारेज़्मी नरेश मुहम्मद द्वितीय के दादा, इल-अर्सलान, की क़ब्र है जिनका देहांत ११७२ में हुआ था। इस से ज़रा उत्तर में एक विस्तृत मध्यकालीन क़ब्रिस्तान स्थित है।
बालकृष्ण शर्मा नवीन

जीवन परिचय

बालकृष्ण शर्मा 'नवीन' का जन्म ८ दिसम्बर १८९७ ई० को मध्य प्रदेश के शुजालपुर जिला शाजापुर के समीप के ग्राम भयाना में हुआ। उनके पिता जमुनादास शर्मा वल्लभ मत के अनुयायी थे और नाथद्वारा के मन्दिरों में पुरोहिती करते थे। मिडिल तक की पढ़ाई नवीन की गृहजनपद के परगना स्कूल में हुई। आगे की पढ़ाई के लिए उन्हें उज्जैन भेजा गया और वहाँ के माधव कॉलेज में प्रविष्ट होकर मैट्रिक की पढ़ाई पूरी की। बालकृष्ण शर्मा माधव कॉलेज, उज्जैन के अपने अध्ययनकाल में ही युगीन साहित्यिक वातावरण और राष्ट्रीय आन्दोलन की हलचलों में पर्याप्त रुचि लेने लगे थे और उन सबका उनके युवामन पर एक प्रभाव भी दर्ज हो रहा था। कानपुर से गणेशशंकर विद्यार्थी के सम्पादन में प्रकाशित होने वाली पत्रिका 'प्रताप' का नियमित अध्ययन करते थे। इसी दौरान वे माखनलाल चतुर्वेदी और मैथिलीशरण गुप्त के संपर्क में आए। उन्होंने कांग्रेस के अधिवेशन में विधिवत भाग लिया।
अक्सर 2

निर्माण

इस फिल्म को बनाने का काम जुलाई 2016 में शुरू हुआ था।
2008 थाइलैंड ओपन

पुरुष एकल

जो विल्फ्रैड सोंगा ने  नोवाक जोकोविच को 7–6(4), 6–4 से हराया।
२००७ क्रैमलिन कप

पुरुष एकल

निकोलय डेवीडेंको ने  पौल हेनरी मैथ्यू को 7–5, 7–6(9) से हराया।

महिला एकल

एलीना देमेनतीवा ने  सेरेना विलियम्स को 5–7, 6–1, 6–1 से हराया।

महिला युगल

कारा ब्लैक /  लीज़ेल ह्यूबर ने  विक्टोरिया अज़ारेन्का /  तातियाना पौत्चेक को 4–6, 6–1, 10–7 से हराया।
रोली

हल्दी और चूने की लाल बुकनी जिसका तिलक लगाते हैं। इसका एक और नाम कुंकुम भी है।
प्रत्येक पूजा में इसे चावल के साथ माथे पर लगाते हैं। इसे शुभ समझा जाता है। सहित्य में भी इस शब्द का प्रयोग बहुतायत से मिलता है।
ऑपरेशन कैक्टस

ऑपरेशन 3 नवंबर 1 9 88 की रात को शुरू हुआ, जब भारतीय वायुसेना के इलीशुइन आई -76 विमान ने 50 वीं स्वतंत्र पैराशूट ब्रिगेड के तत्वों को पहुंचाया, जो पैराशूट रेजिमेंट के 6 वें बटालियन ब्रिगेडियर फुरुख बलसेरा और 17 वीं आगरा वायुसेना स्टेशन से पैराशूट फील्ड रेजिमेंट और उन्हें 2,000 किलोमीटर (1,240 मील) से अधिक नॉन-स्टॉप करने के लिए उन्हें माले अंतरराष्ट्रीय हवाई अड्डे पर हुलहुले द्वीप पर उतरा। राष्ट्रपति गयूम की अपील के बाद नौ घंटे में भारतीय सेना पैराट्रूप्टर्स हुलहुले पहुंचे। भारतीय पैराट्रूपर ने तुरंत हवाई क्षेत्र सुरक्षित कर लिया, कमांडर की गई नौकाओं के माध्यम से नर को पार कर दिया और राष्ट्रपति गयूम को बचाया। पैराट्रूओपर्स ने राजधानी गेयोम की सरकार को कुछ घंटों में राजधानी का नियंत्रण बहाल किया। कुछ किरायेदारों ने एक अपहृत मालवाहक विमान में श्रीलंका से भाग लिया। समय पर जहाज तक पहुंचने में असमर्थ लोगों को जल्दी से गोल किया गया और मालदीव सरकार को सौंप दिया गया। उन्नीस लोगों का कथित रूप से लड़ने में मृत्यु हो गई, उनमें से ज्यादातर सैनिकों के सैनिक थे। मारे गए सैनिकों ने मारे गए दो बंधकों को शामिल किया। भारतीय नौसेना ने गोदावरी और बेतवा को तराशे से श्रीलंका के तट पर मालवाहक को पकड़ लिया, और भाड़े के सैनिकों पर कब्जा कर लिया। सैन्य और सटीक खुफिया जानकारी द्वारा स्विफ्ट ऑपरेशन ने सफलतापूर्वक द्वीप राष्ट्र में प्रयास करने का प्रयास किया।
जोशीया

हिब्रू बाइबल के अनुसार जोशीया या योशीया (Josiah / ६४९-६०९ ईo पूo)) यहूदिया (Juda) अर्थात् दक्षिण फिलिस्तीन के १६वें राजा थे। अधिकांश इतिसकार मानते हैं कि योशीया ने महत्वपूर्ण हिब्रू धर्मग्रन्थों का संकलन किया या उन्हें स्थापित किया। अपने पिता की हत्या होने पर वे आठ वर्ष की उम्र में राजा बने थे।

परिचय

जोशिया अत्यंत धार्मिक थे; पतनोन्मुख यहूदी धर्म का सुधारांदोलन उनके द्वारा प्रारंभ हुआ। उन्होंने यहूदिया तथा इसराएल (उत्तरी फिलिस्तीन) में मूर्तिपूजा के सभी मंदिर नष्ट कर दिए। मूर्तिपूजा पर प्रतिबंध लगाया। योरुसलेम के मंदिर का पुनरुद्धार किया तथा मूसा की संहिता को पूर्ण रूप से लागू कर दिया। ६०९ ईo पूo में जब मिस्र के राजा नेको बाबुल के विरुद्ध असीरिया की सहायता करने के उद्देश्य से फिलिस्तीन पार कर रहे थे तब ज़ोशीया ने अपनी सेना के साथ उनको एसट्रालोन के मैदान में रोकना चाहा। वह उस युद्ध में आहत होकर शीघ्र ही योरुसलेम में चल बसे। अत: उनके द्वारा चलाए हुए सुधारांदोलन का प्रगति रुक गई। जेरेनियाआदि कुछ लोगों ने इसे बनाए रखने का व्यर्थ प्रयास किया। जोशीया के सुधारांदोलन की असफलता यहूदी जाति के लिये महाविपत्ति सिद्ध हुई।
किशन कन्हैया

संक्षेप

लीला और भोलाराम बेऔलाद होते हैं। लीला दाई का काम करती है। एक दिन सुंदरलाल की बीवी दो बच्चों को जन्म देती है, जिसका दाई का काम लीला करती है। लीला बच्चे की चाह में एक बच्चे को ले कर सुंदरलाल को बोल देती है कि उसने एक ही बच्चे को जन्म दिया है। उसकी बीवी बच्चे को जन्म देने के बाद ही मर जाती है।
लीला और भोलाराम मिल कर कन्हैया (अनिल कपूर) का लालन-पालन करते हैं, वहीं सुंदरलाल को अकेले किशन को पालने में परेशानी हो रही थी। इस कारण वो कामिनी से शादी कर लेता है। कामिनी अपने भाई गेंदामल के साथ उसी के घर रहने लगती है। उसका महेश नाम के एक अन्य व्यक्ति से एक नाजायज बच्चा होता है, जिसका पता जब सुंदरलाल को चलता है तो वे लोग उस पर हमला कर देते हैं और उसे लकवा हो जाता है। किशन का जन्म कामिनी और गेंदामल के अत्याचार सहते-सहते होता है। वो पढ़ा-लिखा नहीं होता है, इस कारण उसे जिस कागज पर भी अँगूठा लगाने बोल देते हैं, उस पर वो अँगूठा लगा देता था। 
कन्हैया (अनिल कपूर) फिल्में देखने के लिए पागल रहता है। उसकी मुलाकात उसी के समान फिल्मों की पागल एक लड़की, अंजू (माधुरी दीक्षित) से होती है। दोनों एक दूसरे से प्यार करने लगते हैं।
उन दोनों भाइयों को एक अदृश्य डोर जोड़े रखता है। जब भी किसी भाई को दर्द होता है, तो दूसरे को भी दर्द का एहसास हो जाता है। किशन को राधा नाम की नौकरानी से प्यार हो जाता है और शादी भी हो जाती है। महेश को गेंदामल कहता है कि जैसे ही किशन जायदाद के कागजातों पर अँगूठा लगा देता है, वैसे ही उसे मार देना। वहीं उसी समय कन्हैया को अपना अतीत पता चल जाता है और वो वापस अपने घर आ जाता है। सभी किशन के बर्ताव में अजीब से बदलाव देख कर हैरान रह जाते हैं। अंत में सभी भ्रम दूर हो जाते हैं। किशन और कन्हैया मिल कर सभी बुरे लोगों से लड़ते हैं और जीत जाते हैं।
विदर छिद्र

विदर छिद्र (fissure vent) या ज्वालामुखीय विदर (volcanic fissure) लगभग एक रेखा के आकार का ज्वालामुखीय छिद्र होता है जिसमें से पृथ्वी के भीतर से लावा उगला जाता है। इसमें और ज्वालामुखी में एक बड़ा अंतर यह है कि विदर छिद्र से लावा बिना किसी विस्फोट के निकलता है। विदर छिद्र के रेखा-मुख कुछ मीटर से लेकर कुछ किलोमीटर लम्बा हो सकता है। विदर छिद्रों से बाढ़ बेसाल्ट बनता है जो पहले तो लावा नहरों में और फिर लावा ट्यूबों में चलता है।
मानव लैंगिकता

कामुकता एक सहज वृति है जो हर इंसान में होती है, अगर हम कामुक होना बंद कर दे तो परकृति का अविरल चलने वाली धारा ही बंद हो जायगी.कामुकता एक नेश्र्सिक खूबी है। जिसे जन्म से ही हमारे पास है माँ और पिता के माध्यम से हमे दिया है, इश्वर या कहे नेचर ने . हमारे और जानवरों में बस यही फरक होता है की हमे कामुकता कभी छोड़ कर नही भागती और जानवरों में कामुकता के आने और जाने का एक निश्चित समय होता है। किन्तु मानव के ऊपर ये बात नही है। क्युकी हम नेचर के इतने पास होते है की कामुकता हमसे कही नही खोती....फ्रेड ने कहा है की मानव कामुक रहता हमेशा है किन्तु उसे बताना है, उसकी कामुकता को परगट करता है
बुरुली अल्सर

कारण

M. ulcerans (एम. अल्सेरांस) माइकोलैक्टोन नामक एक विषैला पदार्थ निकालता है, जो शरीर की रोग प्रतिरोधक प्रणाली की कार्यक्षमता को कमजोर करता है और इसीके चलते ऊतकों की मृत्यु होती है। इसी वर्ग के बैक्टीरिया के चलते ये रोग भी होते हैं - टीबी यानी क्षय रोग और कुष्ठ रोग (M. tuberculosis और M. leprae, क्रमश:)। रोग का फैलाव कैसे होता है, यह अभी नहीं पता चला है। लेकिन इस फैलाव में जलस्रोतों की भूमिका हो सकती है। इसके लिए 2013 तक किसी कारगर वैक्सीन यानी टीके की खोज नहीं हो पाई है।

इलाज

यदि लोगों को ज़ल्दी इलाज मिल जाए तो एंटीबायटिक का आठ सप्ताह तक का सेवन 80% तक प्रभावी होता है। इस रोग के उपचार में अक्सर रिफाम्पिसिन और स्ट्रेप्टोमाइसिन का प्रयोग होता है। कभी-कभार स्ट्रेप्टोमाइसिन के स्थान पर क्लेरिथ्रोमाइसिन या मॉक्सीफ्लॉक्सासिन का प्रयोग होता है। इसके उपचार में अल्सर को काटकर फेंक देना भी शामिल हो सकता है। जब घाव भर जाता है तो उस जगह पर आमतौर पर निशान रह जाता है।

व्यापकता

बुरुली अल्सर अधिकांशतया ग्रामीण उप-सहारा अफ्रीका में, और ख़ासतौर से आइवरी कोस्ट में, अधिक होता है लेकिन यह एशिया, पश्चिमी प्रशांत और अमेरिका में भी हो सकता है। 32 से अधिक देशों में इसके मामले देखने को मिले हैं। हर वर्ष पाँच से छह हजार मामले प्रकाश में आते हैं। यह रोग इंसानों के अलावा कई पशुओं में भी होता है। अल्बर्ट रस्किन कुक पहले व्यक्ति थे जिन्होंने 1897 में बुरुली अल्सर रोग की व्याख्या की थी।
वाच्य

वाच्य के प्रयोग

वाक्य में क्रिया के लिंग, वचन तथा पुरुष का अध्ययन 'प्रयोग' कहलाता है। 
ऐसा देखा जाता है कि वाक्य की क्रिया का लिंग, वचन एवं पुरुष कभी कर्ता के लिंग, वचन और पुरुष के अनुसार होता है, तो कभी कर्म के लिंग-वचन-पुरुष के अनुसार, लेकिन कभी-कभी वाक्य की क्रिया कर्ता तथा कर्म के अनुसार न होकर एकवचन, पुंलिंग तथा अन्यपुरुष होती है; ये ही प्रयोग है।
(क) कर्तरि प्रयोग- जब वाक्य की क्रिया के लिंग, वचन और पुरुष कर्ता के लिंग, वचन और पुरुष के अनुसार हों तब कर्तरि प्रयोग होता है;
जैसे- मोहन अच्छी पुस्तकें पढता है।
(ख) कर्मणि प्रयोग- जब वाक्य की क्रिया के लिंग, वचन और पुरुष कर्म के लिंग, वचन और पुरुष के अनुसार हों तब कर्मणि प्रयोग होता है; 
जैसे- सीता ने पत्र लिखा।
(ग) भावे प्रयोग- जब वाक्य की क्रिया के लिंग, वचन और पुरुष कर्ता अथवा कर्म के लिंग, वचन और पुरुष के अनुसार न होकर एकवचन, पुंलिंग तथा अन्य पुरुष हों तब भावे प्रयोग होता है;
जैसे- मुझसे चला नहीं जाता। सीता से रोया नहीं जाता।
विलय के अधिनियम, १७०७

ऍक्ट्स ऑफ यूनियन अर्थात विलय के अधिनियम, तत्कालीन अंग्रेज़ी और स्कॉटिश राजशाही के सांसदों द्वारा पारित दो भिन्न अधिनियमों का नाम है, जिनके बदौलत सन 1707 में इंग्लैंड और स्कॉटलैंड की राजशाहीयाँ, जो उस समय दो भिन्न सांसदों समेत, अलग-अलग रियासतें हुआ करती थी, का, ग्रेट ब्रिटेन नमक, एक देश के रूप में विलय हो गया था। इन दो अधिनियमों का नाम था:यूनियन विथ स्कॉटलैंड एक्ट, जिसे अंग्रेजी संसद में १७०६ में पारित किया गया था, और यूनियन विद इंग्लैंड ऍक्ट जिसे स्कॉटिश संसद में १७०७ में पारित किया गया था। यह अधिनियम दोनों सांसदों के प्रतिनिधियों द्वारा 22 जुलाई १७०६ को हस्ताक्षर किए गए विलय की संधि(ट्रीटी ऑफ़ यूनियन) को लागू करने के लिए पारित किए गए थे।
उस समय तक स्कॉटलैंड और इंग्लैंड करीब १०० सालों से एक ही शासक को साझा कर रहे थे। यह सिलसिला 1603 में स्कॉटलैंड के जेम्स षष्टम् द्वारा अपनी चचेरी बहन इंग्लैंड की एलिजाबेथ प्रथम की मृत्यु के बाद अंग्रेजी सिंहासन को उत्तराधिकृत करने तथा दोनों राजमुकुटों के विलय द्वारा शुरू हुआ था। हालाँकि, इसे राजमुकुटों का विलय कहा गया था, परंतु वास्तविक तौर पर, दो भिन्न राजमुकुट थे जिन्हें एक की सर पर सुशोभित किया गया था, अर्थात हालाँकि दोनों देशों के शासक एक ही थे, परंतु दोनों की सरकार और साहसं व्यवस्था बिलकुल विभक्त और भिन्न था। अतः इन दोनों राष्ट्रों का एक ही देश में विलय करवाने क्व प्रयास एक से अधिक बार, १६०६, १६६७ और १६८९ में किया गया था, परंतु १८वीं सदी से पहले तक इस सुझाव को दोनों पक्षों की राजनीतिक व्यवस्थापिक का सकार्थक समर्थन नहीं मिल सका था।
ये अधिनियम १ मई १७०७ से लागु हुए। उस दिन से स्कोटियाई संसद और अंग्रेज़ी संसद का विलय होकर ग्रेट ब्रिटेन की संसद की स्थापना हुई। साथ ही इंग्लैंड और स्कॉटलैंड के विलय से ग्रेट ब्रिटेन की स्थापना हुई। इस विलायकृत संसद का आसान लंदन का वेस्टमिंस्टर का महल था, जिसमें पूर्वतः अंग्रेज़ी संसद बैठ करती थी। इस विलय को अक्सर न केवल ब्रिटेन के, बल्कि पूरे यूरोप की राजनीतिक इतिहास के सबसे महत्वपूर्ण ऐतिहासिक घटनाओं में से एक मन जाता है।
राबर्ट पियरी

राबर्ट एडविन पियरी (Robert Edwin Peary ; सन् १८५६-१९२०) उत्तरी ध्रुव की खोज करनेवाले अमरीकी अन्वेषक थे।

परिचय

राबर्ट पियरी का जन्म संयुक्त राज्य अमेरीका, के क्रेसन पा (Cresson Pa) नामक स्थान पर ६ मई १८५६ ई. को हुआ था। १८७७ ई. में इन्होंने ब्रंज़विक के बोडोइन (Bowdoin) कालेज से स्नातक परीक्षा पास की। १८८१ ई. में वे संयुक्त राज्य की जलसेना में लेफ्टेनेंट पद पर भी रहे। १८८४ ई. में इन्होंने निकारागुआ में नहर सर्वेक्षण में सहायक इंजीनियर तथा १८८७-१८८८ ई. के बीच उसके डाइरेक्टर के रूप में भी कार्य किया।
ध्रुवों की खोज के लिए इन्होंने १८८६ ई. में ग्रीनलैंड के पश्चिमी तट का अध्ययन किया। १८९१ ई. में इन्हें फिलाडेल्फिया नैचुरल साइंस अकादमी की ओर से ध्रुवीय खोज अभियान का नेता नियुक्त किया गया। १८९२ ई. में ग्रीनलैंड द्वीप के उत्तर-पूर्वी किनारे तक जाकर इन्होंने एस्किमो लोगों के बारे में जानकारी प्राप्त की। १९०२ ई. में ये अपनी पार्टी के कमांडर बनकर हेंसन (Henson) तथा एक एस्किमों के साथ उत्तर की ओर गए। इस यात्रा से लौटने पर इन्हें अमरीकन जिओग्रैफिकल सोसाइटी का अध्यक्ष चुना गया। १६ जुलाई १९०५ ई. को वे रूज़वेल्ट नामक जलयान पर आर्कटिक प्रदेश में खोज के लिए गए। २१ अप्रैल १९०६ को ये सुदूर उत्तर में वहाँ तक गए जहाँ तक पहले कोई अन्य आदमी नहीं पहुँच सका था, किंतु वापस आना पड़ा। ६ अप्रैल १९०९, को ये हैंन्सन तथा चार एस्किमो के साथ सकुशल उत्तरी ध्रुव पर पहुँच गए। वहाँ लगभग ३० घंटे विश्राम करके सभी लोग वापस आ गए, केवल एक साथी मर गया। १९११ ई. में वे नौसेनाध्यक्ष के पद पर नियुक्त हुए तथा रोम में होनेवाली अंतरराष्ट्रीय ध्रुवीय आयोग की बैठक में प्रतिनिधि के रूप में गए। १९१० ई. में इन्होंने 'दि नॉर्थ पोल' तथा १९१७ ई. में 'सीक्रेट्स ऑव पोलर ट्रैवेल' नामक पुस्तकें लिखीं। २० फ़रवरी १९२०, को वाशिंगटन में इनकी मृत्यु हो गई।
पोटासियम सल्फेट

पोटासियम सल्फेट एक अकार्बनिक यौगिक है।
दरार (1996 फ़िल्म)

संक्षेप

विक्रम (अरबाज़ ख़ान) अत्यधिक शक्की और अत्याचारी पति है। वह अपने क्रोध और रोष को नियंत्रित नहीं कर पाता है और लगातार अपनी नई-नवेली पत्नी प्रिया (जूही चावला) को पीटता है। वह प्रिया का इलाज करने वाले डॉक्टर की हत्या तक कर देता है जो उसकी माँ की मदद करने की कोशिश कर रहा था। एक दिन, विक्रम और प्रिया अपने जन्मदिन को किसी नाव पर मनाने के लिए जाते हैं। लेकिन नाव एक तूफान में फँस जाती है और प्रिया इस दौरान भाग जाती है। विक्रम सोचता है कि वह डूब गई। इसके बजाय, वह शिमला चली जाती है।
वहाँ, वह राज मल्होत्रा ​​(ऋषि कपूर) से मिलती है। वह उसके साथ प्यार में पड़ जाता है, लेकिन वह हमेशा उससे दूर भागती है। बाद में, जब वह उसके कारण बीमार हो जाता है, तो वह अपनी माँ से पूछती है कि उसे क्या करना चाहिए। उसकी माँ ने उसे अपनी शादी के बारे में सच बताने को कहा। फिर उसकी मर्जी होगी कि वह उसे स्वीकार करेगा या नहीं। प्रिया ने अपने पिछले जीवन के बारे में एक पत्र लिखा। वह उस पत्र को राज को देने के लिए हरि (जॉनी लीवर) से कहती है। हरि पत्र को खो देता है और किसी से नया लिखने के लिए कहता है। राज को यह दूसरा पत्र मिलता है जिसमें एक कविता के अलावा कुछ भी नहीं होता। जब उसे पता चलता है कि वह विवाहित है, तो वह उसे छोड़ देता है। फिर हरि को मूल पत्र मिल जाता है और वह उसे राज को देता है। राज उससे शादी करने का फैसला करता है।
एक दिन, विक्रम ने समाचार पत्र में प्रिया की तस्वीर देखी और उसे पता चला कि वह जिंदा है। वह गोवा के लिए अपना टिकट रद्द कर देता है और शिमला पहुँच जाता है। शिमला में वह उसे खोजता है। यह पता लगने पर कि वह शादी कर रही है, वह राज को मारने की कोशिश करता है लेकिन असफल रहता है। तो वह राज को जेल भिजवा देता है। बाद में, वह प्रिया के घर जाता है और उसके दोस्त को मार देता है और प्रिया को भी मारने का प्रयास करता है।
फिल्म के अंत में, विक्रम की राज के साथ लड़ाई होती है जिसमें राज विक्रम द्वारा प्रिया को मारने से बचाने की कोशिश करता है। राज ने पानी से भरे बाथटब में विक्रम को डुबा दिया। विक्रम को मरा हुआ मानकर राज और प्रिया पास के रेलवे स्टेशन पर पहुँच जाते हैं। विक्रम उन पर हमला करता है और राज को धक्का दे देता है। वहाँ, प्रिया का पीछा करते हुए विक्रम के पैर रेलवे ट्रैक पर फँस जाते हैं। यह देखकर, प्रिया विक्रम को बचाने की कोशिश करती है क्योंकि ट्रेन तेजी से उनके पास आ रही होती है। अपने अत्याचारी व्यवहार के बावजूद प्रिया के प्यार को देखकर, वह ट्रेन के उससे टकराने से पहले उसे धक्का दे देता है।
श्रीलंका

इतिहास

श्री लंका का पिछले ३००० वर्ष का लिखित इतिहास उपलब्ध है। 125,000 वर्ष पूर्व यहाँ मानव बस्तियाँ होने के प्रमाण मिले हैं। श्री लंका की संस्कृति अत्यन्त सम्पन्न है और यहाँ से २९ ईसापूर्व में चतुर्थ बौद्ध संगीति के समय रचित बौद्ध ग्रन्थ प्राप्त हुए हैं। 
प्राचीन काल से ही श्रीलंका पर शाही सिंहल वंश का शासन रहा है। समय-समय पर दक्षिण भारतीय राजवंशों का भी आक्रमण भी इस पर होता रहा है। तीसरी सदी ईसा पूर्व में मौर्य सम्राट अशोक के पुत्र महेन्द्र के यहां आने पर बौद्ध धर्म का आगमन हुआ।
सोलहवीं सदी में यूरोपीय शक्तियों ने श्रीलंका में अपना व्यापार स्थापित किया। देश चाय, रबड़, चीनी, कॉफ़ी, दालचीनी सहित अन्य मसालों का निर्यातक बन गया। पहले पुर्तगाल ने कोलम्बो के पास अपना दुर्ग बनाया। धीरे-धीरे पुर्तगालियों ने अपना प्रभुत्व आसपास के इलाकों में बना लिया। श्रीलंका के निवासियों में उनके प्रति घृणा घर कर गई। उन्होंने डच लोगों से मदद की अपील की। १६३० ईस्वी में डचों ने पुर्तगालियों पर हमला बोला और उन्हें मार गिराया, लेकिन इसका असर श्रीलंकाई पर भी हुआ और उन पर डचों ने और ज्यादा कर थोप दिया। १६६० तक अंग्रेजों का ध्यान भी इस पर गया। नीदरलैंड पर फ्रांस के अधिकार होने के बाद अंग्रेजों को डर हुआ कि श्रीलंका के डच इलाकों पर फ्रांसिसी अधिकार हो जाएगा। तदुपरांत उन्होंने डच इलाकों पर अधिकार करना आरंभ कर दिया। १८०० ईस्वी के आते-आते तटीय इलाकों पर अंग्रेजों का अधिकार हो गया। १८१८ तक अंतिम राज्य कैंडी के राजा ने भी आत्मसमर्पण कर दिया और इस तरह सम्पूर्ण श्रीलंका पर अंग्रेजों का अधिकार हो गया। द्वितीय विश्वयुद्ध के बाद ४ फरवरी १९४८ को देश को यूनाइटेड किंगडम से पूर्ण स्वतंत्रता मिली।

भूगोल

हिन्द महासागर के उत्तरी भाग मे स्थित इस द्वीप राष्ट्र की भूमि केन्द्रीय पहाड़ों तथा तटीय मैदानों से मिलकर बनी है। वार्षिक वर्षा २५०० से ५००० मि.मी. तक होती है। वार्षिक तापमान का औसत मैदानी इलाकों में २७ डिग्री सेल्सियस तथा नुवर एलिय (ऊंचाई - १८०० मीटर) के इलाके में १५ डिग्री सेल्सियस रहता है। इस देश का विस्तार ६-१० गिग्री उत्तरी अक्षांश के मध्य होने, तथा चारो ओर समुद्र से घिरे होने की वजह से यह एक उष्ण कटिबंधीय जलवायु क्षेत्र है। यहां की औसत सापेक्षिक आर्द्रता दिन में ७०% से लेकर रात के समय में ९०% तक हो जाती है।

जातीय संघर्ष

श्रीलंकाई गृहयुद्ध श्रीलंका में बहुसंख्यक सिंहला और अल्पसंख्यक तमिलो के बीच 23 जुलाई, 1983 से आरंभ हुआ गृहयुद्ध है। मुख्यतः यह श्रीलंकाई सरकार और अलगाववादी गुट लिट्टे के बीच लड़ा जाने वाला युद्ध है। 30 महीनों के सैन्य अभियान के बाद मई 2009 में श्रीलंकाई सरकार ने लिट्टे को परास्त कर दिया।

लगभग 25 वर्षों तक चले इस गृहयुद्ध में दोनों ओर से बड़ी संख्या में लोग मारे गए और यह युद्ध द्वीपीय राष्ट्र की अर्थव्यस्था और पर्यावरण के लिए घातक सिद्ध हुआ। लिट्टे द्वारा अपनाई गई युद्ध-नीतियों के चलते 32 देशों ने इसे आतंकवादी गुटो की श्रेणी में रखा जिनमें भारत, ऑस्ट्रेलिया, कनाडा, यूरोपीय संघ के बहुत से सदस्य राष्ट्र और अन्य कई देश हैं। एक-चौथाई सदी तक चले इस जातीय संघर्ष में सरकारी आँकड़ों के अनुसार ही लगभग 80,000 लोग मारे गए हैं। .
अधिकल्पित एकक

अधिकल्पित एकक (इमैजिनरी यूनिट), जिसे i द्वारा निरूपित किया जाता है, एक गणितीय अवधारणा है जो वास्तविक संख्या निकाय ℝ को सम्मिश्र संख्या निकाय ℂ तक विस्तारित करने के लिए इकाई के नकारात्मक मान के वर्ग मूल से परिभाषित किया जाता है।